|  |  |  |  |
| --- | --- | --- | --- |
| **Saksframlegg** |  | |  |
|  |  | |
|  |  | |
|  |  |  | |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 25.01.2024 |

**SAK 03-2024**

**Beslutningssak – Virksomhetsrapport per desember 2023**

***Forslag til vedtak:***

1. Styret tar virksomhetsrapport per desember til etterretning

Gjøvik, 22. januar 2024

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at

* Styret tar virksomhetsrapporten til etterretning

# Oppsummering og vurdering

HDO har i perioden signert kontrakt med NetNordic Norway AS om leveranse av den nye nasjonale medielogg-løsningen for landets akuttmottak, AMK- og legevaktsentraler. Ny løsning er dimensjonert for å håndtere behovene til alle AMK-sentraler, legevaktsentraler og akuttmottak, og vil utover dagens logging av lyd, også kunne håndtere bilder, video, tekst og andre medier.

Det er videre blitt signert reforhandlet avtale med Scandinavian Avionics Norway Division, som sikrer tilgang på reparasjon og vedlikehold av TETRA-radioer i helsetjenesten sine helikoptre ut 2025.

Investeringsbudsjett for 2023 inkluderer flere budsjettposter hvor bestillinger først vil bli satt i 2024. Dette er investeringer det ikke var mulig eller hensiktsmessig å gjennomføre i 2023.

Foretaket har vedvarende fokus på å utvikle videre den nye organisasjonsstrukturen og nye arbeidsmetoder. AML-bruddene i desember kan i stor grad knyttes til leveranser knyttet til KAK, samt bestillinger med kort tidsfrist. Samtidig er det også noen tilfeller av AML-dispensasjoner som er utløpt. Det pågår arbeid med å fornye disse, sammen med flere forebyggende tiltak.

HDO opprettholder fokuset på brukerdialog og innsiktsarbeid, og har i perioden gjennomført en kartlegging av bruken av ICCS på akuttmottak. Målet med kartleggingen har vært å finne ut hvordan ny kommunikasjonsløsning (LifeX) best mulig kan tilpasses for å møte behovene hos operatørene. I tillegg har HDOs team i nytt nødnett-prosjektet gjennomført en todagers workshop med fagpersonell fra spesialist- og kommunehelsetjenesten, akademia, lærlinger, samt representant fra Helsedirektoratet.

Satsningen på videoløsninger fortsetter, og det er i perioden jobbet med å gjøre nødvendige avklaringer for å sikre at anskaffelse av rammeavtale for hodekamera og videoassistert beslutningsstøtte kan kunngjøres i første kvartal 2024.

Vedlegg:

* Vedlegg 1 sak 03-2024 Virksomhetsrapport per desember 2023